Герман Чиковски

Отец Герман Дамјанов Чиковски ( , Черешница, Костурско - , ) — духовник и револуционер, костурски војвода на Внатрешната македонско-одринска револуционерна организација.

 Животопис 
Отец Герман е роден во костурското село Черешница, денес Поликерасо, Егејска Македонија околу 1864 -1865 година.Во регистар на венчаните од село Черешница, составен околу 1906-1907 година, забележано е дека отец Герман Дамјанов има 42 години - Централен државен архив (ЦДА), ф. 246 К, оп. 10, а.е. 28, л. 1. Потекнува од големиот род Чиковски, чии поколенија се родовите Шкембови, Цинини, Шклифови, Пецови, Кириџиови. Завршил прогимназија во Битола, па потоа со своите браќа држел продавница за сирење во  Цариград. Станал егзархиски свештеник и се вратил во родното село, за да се вклучи во црковно-просветната и политичка борба во Македонија.Шклифов, Благой. На кол вода пиехме, София 2011, с. 23-29. (Спомени на Яна Попгерманова-Гулева)

Станал член на ВМОРО и за време на Илинденското востание бил војвода на четата од Черешница. По задушувањето на востанието бил фатен од властите и ле­жел во затворИлюстрация Илинден, 1929, бр.4, стр.12.. Во јануари 1904 година бил ам­нестиран.Николов, Борис Й. Вътрешна македоно-одринска революционна организация. Войводи и ръководители (1893-1934). Биографично-библиографски справочник, София, 2001, стр. 130. Бидејќи имало опасност да биде убиен од грчки андарти, добил покана да се пресели и работи во Бугарија, но ја одбил со зборовите: „Јас станав свештеник за да им служам на Бугарите во Македонија“.

Во јули 1908 година отец Герман бил отруен од  Грци во костурската болница. Осум години по смртта, според локалниот обичај, коските му биле извадени и препогребани во малечко сандаче. Дел од нив имале зелена боја од отровот кој бил причинител за смртта. Подоцна името на надгробната плоча му било променето во „Германос Цикос“.

Герман Дамјанов имал два сина (Кузман и Благој) и три ќерки (Софија, Јана и Василка).ЦДА, ф. 246 К, оп. 10, а.е. 28, л. 1. Благој Германов емигрирал во САД и бил активен член на МПО „Борис Сарафов“, Кантон, Охајо, додека ќерката Софија била мажена за Андон Главчев, соосновач на МПО „Борис Сарафов“Македонски Алманах, издава ЦК на МПО, уредник Петар Ацев, издание на „The Macedonian Tribune“, Indianapolis, 1940, стр. 313, 315..

 Наводи 

Категорија:Луѓе од Черешница (Костурско)
Категорија:Дејци на ВМОРО
Категорија:Македонски војводи
Категорија:Починати во 1908 година